Nikonilt uus lainurkobjektiiv Z seeria hübriidkaameratele: Nikkor Z 14-30mm F4 - Photopointi ajaveebPhotopointi ajaveeb
Autor: Tarmo Pihelgas 11.01.2019 13:54 Kommentaarid :
CES Tehnikamess on täies hoos ning uudiseid tehnikamaailmas tuleb palju. Oodatud sammuna laieneb Nikon Z7 ja Nikon Z6 hübriidkaamerate objektiivide valik ning seekordseks täienduseks on ultra-lainurk objektiiv Nikkor Z 14-30mm F4 S.
Uus objektiiv katab 14-30 mm suumivahemiku ning on fikseeritud 4.0 avaga, mis sobib ideaalselt näiteks kinnisvarafotode või maastikufotode tegemiseks. Lainurgast hoolimata on esiläätse pind peaaegu tasapinnaline – see võimaldab kasutada 82mm suurusega filtreid. 14 elemendiga objektiivi läätsed on kaetud erilise nano-kristall vääristusega, mis aitab ära hoida sisepeegeldusi, esiläätsele kantud fluoriidvääristus tõrjub veepiisku ja aitab klaaspinda lihtsamini puhastada.
Nikoni ametlikul kodulehel väidetakse, et 14-30mm objektiivi valmistamisel on mõeldud ka pulmavideograafide peale, mistõttu on tehtud objektiivi autofookus võimalikult vaikseks. Lisaks on objektiiv tehtud tolmu- ning ilmastikukindlaks. Nagu kõigil Z-seeria objektiividel, nii on ka selle uue tulija teravustamisrõngas seadistatav muutma ka muid funktsioone.
Sildid: Foto, Hübriidkaamera, Hübriidkaamerad, Nikon, Objektiivid, Photopointi veebipood, photopoint_ee, z seeria